અત્યાર સુધી આવું લૅમિનેશન માત્ર પ્લેન રંગો પર જ કરવામાં આવતું હતું, પરંતુ હવે એમાં પણ કટ-લૅમિનેશનના ટ્રેન્ડે જોર પકડ્યું છે. અહીં જય કહે છે, ‘કટ-લૅમિનેશનને તમે મહિલાઓની સાડીઓમાં જોવા મળતા કટવર્ક સાથે સરખાવી શકો. આમાં સાદા વિનિઅર્સ પર ડિઝાઇન કરી એમાં વિવિધ રંગો ભરવામાં આવે છે અને પછી એને લૅમિનેટ કરવામાં આવે છે. તમારી ઇચ્છા હોય તો તમે એમાં મધર ઑફ પર્લ તરીકે ઓળખાતાં છીપલાં પણ ચોંટાડી શકો છો. આવાં છીપલાં ચોંટાડ્યા બાદ જ્યારે એને લૅમિનેટ કરવામાં આવે ત્યારે એની સફેર્સ એકદમ સપાટ લાગે છે, પરંતુ જોવામાં એની અંદર જડેલાં છીપલાં એટલાં આકર્ષક લાગે છે કે એની સુંદરતાતરત મનને મોહી લે છે.’